Parc national de la Guadeloupe

Ikke at forveksle med Guadalupe Mountains National Park. Parc national de la Guadeloupe eller Nationalpark Guadeloupe er en nationalpark i Guadeloupe, der er et fransk oversøisk departement på Leeward Islands i de Små Antiller i den østlige del af Caribien region. Det marine naturreservat Réserve Naturelle du Grand Cul-de-Sac Marin støder op til parken og administreres sammen med denne. Tilsammen danner de to beskyttede områder Guadeloupe Archipelag (Fransk: l'Archipel de la Guadeloupe) biosfærereservat. Historie Generalkonsulen for Guadeloupe oprettede den regionale naturpark i 1970 i erkendelse af den exceptionelle biodiversitet på øen Basse-Terres tropiske skov og bjergmassiv. Selv om det oprindeligt blev anbragt under statskovenes administration, opstod der i 1977 forslag om at oprette en nationalpark, for at forbedre forvaltningen og kontrollen af området. Disse forslag førte til den officielle oprettelse af Guadeloupe Nationalpark 20. februar 1989. Grand Cul-de-Sac Marin Nature Reserve blev oprettet i 1987, og blev lagt under nationalparkens administration. I 1992 opnåede Guadeloupe Nationalpark international anerkendelse da parken og det tilstødende Grand Cul-de-Sac Marin Nature Reserve blev oprettet som international biosphere reserve af UNESCO. Geografi Nationalparken har et areal på 173 km² og en bufferzone på 162 km². Havreservatet Grand Cul-de-Sac Marin Nature Reserve omfatter 21 km² og 16 km² på land. I alt omfatter de to reservater 10% af Guadeloupes samlede areal, to tredjedele af Basse-Terres tropiske skove. Det højeste punkt i bjergmassivet er den aktive vulkan La Soufrière der er 1.467 moh. Andre toppe er Échelle (1.397 moh.), Grand-Sans-Toucher (1.354 moh.), og tvillingebjerget Mamelles (768 moh.). Parken omfatter dele af 11 kommuner: Vieux-Habitants Bouillante Pointe-Noire Lamentin Petit-Bourg Goyave Capesterre-Belle-Eau Trois-Rivières Gourbeyre Saint-Claude Baillif Vegetation Guadeloupe Nationalpark er inddelt i tre typer af økosystem: Tropisk regskov Parkens tropiske regskov varierer i karakter og arter mellem flere sub-økosystemer, hovedsageligt baseret på højden. De lavere højder (op til 500 moh.) i parkens bufferzone er en mesofil skov, med træer som hvid og rød mahogni, palisander, og jatoba. I denne zone er der også landbrug blandt andet produktion af bananer. En bjergzone der omfatter 80% af parkens areal, i en højde mellem 300 og 1000 moh. Dette tætte og frodige økosystem rummer en stor diversitet af plantearter: meget store træer der vokser op til 30 meter (tabonuco, acomat boucan, kastanje) men også mange mindre træer og blomster. De højeste skove over 1000 moh. er meget mindre tætte end parkens andre skove, på grund af de ekstremt våde forhold og et konstant skydække. disse skove ligner savanner. Kystskove Vegetationen i kystegnene har udfordringer med saltholdigheden i luften og jorden, intens varme fra solen og dens udtørrende effekt, og den konstante vind. Notable plantearter i dette miljø er Coccoloba uvifera (havgrape) og pære. Mangrove Grand Cul-de-Sac Marin Nature Reserve vådområder med helt eller tidvist oversvømmede skove(både salte og ferske), og omfatter tæt ved halvdelen af Guadeloupes mangrovesumpe (37 km² ud af 80 km²). Turistattraktioner Blandt de interesante steder at besøge i Guadeloupe Nationalpark er: La Soufrière Carbet Falls De to Mamelles og Traverséevejen Grand Cul-de-Sac Marin Nature Reserve Endvidere er der mange vandreruter gennem parken Eksterne kilder og henvisninger Official site of Guadeloupe National Park Arkiveret 3. februar 2011 hos Wayback Machine (fransk) Official site of Grand Cul-de-Sac Marin Nature Reserve Arkiveret 28. juni 2017 hos Wayback Machine (fransk) UNEP-WCMC data sheet on the core area of the park UNEP-WCMC data sheet on the buffer zone of the park